Йогочарлар
Йогочарлар - буддизмдеги негизги эки агымдын биринин түндүк буддизми болуп саналган махаянанын жолун жолдоочулар. Башкы өкүлдөрү: Асанга (4-5-к.), Васубандху (5-к.), логиктер Дигнага (6-к) жана Дхармакирти (7-8-к.). Инсандын психикалык болмушунун бирден бир реалдуулугу ж-дөгү буддисттик идеяны конкреттештирип, йогочарлар ар кандай мазмундан ажыратылган таза аң-сезимдин (вижнянанын) артыкча маанилүүлүгү жөнүндөгү концепцияны өнүктүргөн. Адамдын умтулууларынын максатын түзгөн ушундай абалга жетүү бодхи (сөзмө-сөз «акыл-эстин ордуна келүүсү») же нирвана. Йогалардын тажрыйбасы ага жетүүнүн башкы каражаттарынын бири деп эсептелет. 
Буддизм

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5